Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1990. évi LXV. törvénynél (Ötv.) alacsonyabb szintű
Paragraph Index: 1263

szóló 1990. évi LXV. törvénynél (Ötv.) alacsonyabb szintű jogszabályok megalkotása és módosítása révén] kiküszöbölhető (lett volna), ha az állami szervek kellő figyelmet fordítanak a kisebbségekkel kapcsolatos szabályozás sajátos természetére. A kisebbségi önkormányzati választásokon jelöltet állító kisebbségi társadalmi szervezet beadványában kifogásolta, hogy az Országos Választási Iroda nem vette figyelembe az adott nemzetiségen belüli történelmi-társadalmi megosztottságot, és a választásokról kiadott tájékoztató füzetet csak a nemzetiség egyik nyelvjárásában adta ki. A társadalmi szervezet vezetője szerint a másik nyelvjárást beszélő polgárok így jogaik gyakorlása során hátrányos helyzetbe kerültek. A társadalmi szervezethez írt levelünkben megállapítottuk, hogy az állami szervek nem jogosultak a különböző kisebbségi csoportok közötti különbségtételre, nekik az országos önkormányzat által elfogadott nyelvjárást kell a kisebbség hivatalos nyelveként elfogadniuk, ebből következően az Országos Választási Iroda helyesen járt el, amikor a tájékoztató füzetet az országos önkormányzat által hivatalosnak minősített nyelven bocsátotta a kisebbséghez tartozó választópolgárok rendelkezésére.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes